殷純

殷純，係三國蜀漢官員。佢做過劉備手下嘅大司馬屬，不過可能係個權位唔大嘅虛職，喺《三國志》當中無詳細記載。另外喺《三國志》嘅《蜀書》有殷觀，但未知殷純同佢係咪親屬。

西元220年，曹丕篡漢立魏，做魏文帝，當時坊間流傳漢獻帝已經遇害，於是劉備爲佢發喪追諡。之後又流傳話出現咗祥瑞徵兆，殷純同一班大臣進言，話根據河圖、洛書呢啲讖緯卜書，解釋呢啲徵兆係西南會出皇帝，然後劉備有資格繼承漢室正統，啲大臣紛紛勸佢稱帝。最後等到諸葛亮等人都進言稱帝後，喺遞年劉備喺成都宣稱帝位。

參攷資料 

類:三國人